Oficiālais Vēstnesis L 160 , 30/04/2004 Lpp. 0078 - 0081



Komisijas Lēmums (2004. gada 29. aprīlis), ar ko pieņem pārejas posma pasākumu par labu konkrētiem Slovēnijas gaļas un piena nozares uzņēmumiem (izziņots ar dokumenta numuru C(2004) 1732) (Dokuments attiecas uz EEZ) (2004/475/EK) EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Čehijas, Igaunijas, Kipras, Latvijas, Lietuvas, Ungārijas, Maltas, Polijas, Slovēnijas un Slovākijas Pievienošanās līgumu, un jo īpaši tā 2. panta 3. punktu, ņemot vērā Čehijas, Igaunijas, Kipras, Latvijas, Lietuvas, Ungārijas, Maltas, Polijas, Slovēnijas un Slovākijas Pievienošanās aktu, un jo īpaši tā 42. pantu, tā kā: (1) Slovēnijā četriem lieljaudas gaļas ražošanas uzņēmumiem un vienam lieljaudas piena pārstrādes uzņēmumam ir grūtības ar 2004. gada 1. maiju nodrošināt atbilstību attiecīgajām strukturālajām prasībām, kas paredzētas I pielikumā Padomes 1964. gada 26. jūnija Direktīvā 64/433/EEK par veselības nosacījumiem attiecībā uz svaigas gaļas ražošanu un tirdzniecību [1], A un B pielikumā Padomes 1976. gada 21. decembra Direktīvā 77/99/EEK par veselības problēmām, kas ietekmē gaļas produktu un dažu citu dzīvnieku izcelsmes produktu ražošanu un tirdzniecību [2], un B pielikumā Padomes 1992. gada 16. jūnija Direktīvā 92/46/EEK, ar ko paredz veselības noteikumus attiecībā uz svaigpiena, termiski apstrādāta piena un piena produktu ražošanu un laišanu tirgū [3]. (2) Tādēļ šiem pieciem uzņēmumiem ir vajadzīgs laiks, lai pabeigtu modernizācijas procesu un nodrošinātu pilnīgu atbilstību attiecīgajām strukturālajām prasībām, kas noteiktas Direktīvās 64/433/EEK, 77/99/EEK un 92/46/EEK. (3) Šie pieci uzņēmumi, kas pašreiz ir jau daudz sasnieguši savā modernizācijā vai ir apņēmušies pabeigt jaunu iekārtu ieviešanu, ir snieguši ticamas garantijas, ka tiem ir vajadzīgie līdzekļi, lai pieņemamā laikā izlabotu atlikušās nepilnības, un tie ir saņēmuši Slovēnijas Republikas Veterinārās pārvaldes labvēlīgu atzinumu attiecībā uz uzsāktā modernizācijas procesa pabeigšanu. (4) Ir pieejama sīka informācija par nepilnībām katrā Slovēnijas uzņēmumā. (5) Atbilstīgi Slovēnijas lūgumam un lai veicinātu pāreju no pašreiz Slovēnijā esošā režīma uz tādu, ko nosaka Kopienas tiesību akti veterinārijas jomā, ir pamatojums minētajiem pieciem uzņēmumiem kā izņēmuma pārejas posma pasākumu piešķirt pārejas posmu. (6) Šāda pārejas posma atkāpe paplašināšanās sarunu laikā netika paredzēta, un tās izņēmuma rakstura dēļ turpmāk, atbildot uz Slovēnijas lūgumiem piešķirt pārejas posma pasākumus attiecībā uz strukturālajām prasībām uzņēmumiem, kuros ražo dzīvnieku izcelsmes produktus vai pienu un piena produktus, šādus pārejas posma pasākumus pēc šā lēmuma pieņemšanas vairs nepiemēro. (7) Ņemot vērā modernizācijā daudz sasniegto un pārejas posma pasākuma izņēmuma raksturu, pārejas posmu piemēro līdz 2004. gada 31. decembrim un pēc šīs dienas vairs nepagarina. (8) Uz šajā lēmumā minētajiem uzņēmumiem, kam piešķirts pārejas posms, ir jāattiecina tie paši noteikumi, kas piemērojami attiecībā uz produktiem, kuru izcelsme ir uzņēmumos, kam pārejas posms attiecībā uz strukturālajām prasībām ir piešķirts saskaņā ar Pievienošanās akta attiecīgajos pielikumos paredzēto procedūru. (9) Šajā lēmumā paredzētie pasākumi ir saskaņā ar Pastāvīgās pārtikas aprites un dzīvnieku veselības komitejas atzinumu, IR PIEŅĒMUSI ŠO LĒMUMU. 1. pants 1. Strukturālās prasības, kas noteiktas Direktīvas 64/433/EEK I pielikumā, Direktīvas 77/99/EEK A un B pielikumā un Direktīvas 92/46/EEK B pielikumā, šā lēmuma pielikumā uzskaitītajiem Slovēnijas uzņēmumiem saskaņā ar 2. punktā paredzētajiem nosacījumiem nepiemēro līdz dienai, kas norādīta katram uzņēmumam. 2. Produktiem, kuru izcelsme ir 1. punktā minētajos uzņēmumos, piemēro šādus noteikumus: - kamēr šā lēmuma pielikumā minētie uzņēmumi gūst labumu no 1. punkta noteikumu piemērošanas, produktus, kuru izcelsme ir šajos uzņēmumos, laiž tikai vietējā tirgū vai izmanto tālākai apstrādei tajā pašā uzņēmumā neatkarīgi no pārdošanas dienas. Šis noteikums attiecas arī uz produktiem, kuru izcelsme ir gaļas ražošanas kombinātos, ja kādai uzņēmuma daļai piemēro 1. punkta noteikumus, - uz tiem ir īpašs veselības marķējums. 2. pants Šis lēmums stājas spēkā Čehijas, Igaunijas, Kipras, Latvijas, Lietuvas, Ungārijas, Maltas, Polijas, Slovēnijas un Slovākijas Pievienošanās līguma spēkā stāšanās dienā un saskaņā ar to. 3. pants Šis lēmums ir adresēts dalībvalstīm. Briselē, 2004. gada 29. aprīlī Komisijas vārdā — Komisijas loceklis David Byrne [1] OV L 236, 23.9.2003., 17. lpp. [2] OV L 236, 23.9.2003., 33. lpp. [3] OV 121, 29.7.1964., 2012./64. lpp. Direktīvā jaunākie grozījumi izdarīti ar 2003. gada Pievienošanās aktu. -------------------------------------------------- PIELIKUMS Gaļas un piena pārstrādes uzņēmumi, kam piešķirts pārejas posms 1. daļa | Veterinārā apstiprinājuma Nr. | Uzņēmuma nosaukums un adrese | Gaļas nozare | Atbilstības datums | Uzņēmuma darbības virziens | Svaiga gaļa, kaušana, izciršana | Gaļas produkti | Saldētava | 1. | 14 | Meso Kamnik, Kamnik | x | | | 31.12.2004. | 2. | 25 | Mesarstvo Bobič, Škocjan | x | | | 31.12.2004. | 3. | 19 | Meso Kamnik, Domžale | x | x | | 31.12.2004. | 4. | 306 | Arvaj Anton s.p., Kranj | x | x | | 31.12.2004. | 2. daļa | Veterinārā apstiprinājuma Nr. | Uzņēmuma nosaukums un adrese | Piena nozare | Atbilstības datums | Uzņēmumu darbības virziens | Piens un piena produkti | 1. | M-163 | Mlékárna Planika, Kobarid | x | 31.12.2004. | --------------------------------------------------